runetrust/blame-folketinget-dk huggingface dataset:
Jesper Petersen (S), 2022-06-07:
Men det er bare for at komme med den åbne erkendelse, at jeg kan lide mange ting, som jeg kan se at vi kan gøre mere ved, men det er også et spørgsmål om de økonomiske rammer, og de bliver smallere i de her år, og vi kommer til sammen til at skulle prioritere inden for det rum, vi nu engang har.
Kristian Pihl Lorentzen (V), 2011-04-01:
Hr. Ammitzbøll var inde på spørgsmålet om, hvem man har behov for at kunne kende i samfundet, og der vil jeg lige sikre mig, om det, Liberal Alliance mener, virkelig er, at det er lige meget, om man kan se, at der er tale om en taxachauffør?
Kirsten Normann Andersen (SF), 2021-01-28:
Derfor mener vi også i SF, at det er et lille bidrag fra indrejsende, at de lader sig teste og isolere, indtil vi er hundrede procent sikre på, at de ikke er smittede, og at vi, hvis de er smittede, også kan opspore alle nære kontakter og sikre, at de også lader sig teste og isolere.
Henrik Dahl (LA), 2017-03-14:
Det var ikke hensigten at beskytte kriminelle udlændinge så stærkt, som beskyttelsen er blevet, og det var egentlig heller ikke den oprindelige hensigt – og det er altså Anders Henriksens kronik i Politiken fra januar dette år, jeg refererer til – at staternes suveræne ret til at bestemme, hvem der rejser ind på deres territorium, skulle indskrænkes så meget, som den faktisk er blevet.
Erik Christensen (S), 2016-02-25:
I forhold til at sikre de søfarendes økonomiske stilling skal rederne fremover tegne en forsikring eller stille anden finansiel sikkerhed, således at i tilfælde, hvor søfarende ikke er dækket af Lønmodtagernes Garantifond, får de søfarende beskyttelse gennem rederiets forsikring eller anden sikkerhedsstillelse.
Nick Hækkerup (S), 2022-02-11:
Jeg synes, at det, som der skete i forlængelse af anden verdenskrig, hvor det lykkedes den vestlige verden at bekæmpe de totalitære systemer, altså fascismen og nazismen, og den efterfølgende kamp mod kommunismen, jo bl.a. stod på menneskerettighederne, bl.a. stod på et samfund, en retsorden, en international retsorden, som står for lov og orden og ikke for den stærkestes og mest brutales ret.
Bente Dahl (RV), 2009-10-21:
Jeg taler om håndværk som urmager, sølvsmed, møbelpolstrer, væver, stukkatør, violinbygger etc. Igennem de sidste 25 år er der blevet lavet undersøgelse på undersøgelse, og vi ved godt, hvad det er for håndværk, vi taler om, og hvilke håndværk der er i fare for at forsvinde.
Lars Barfoed (KF), 2014-10-09:
Er det ikke korrekt, er mit spørgsmål til fru Pia Olsen Dyhr, at fru Pia Olsen Dyhr og jeg i fællesskab med andre her i salen faktisk under en borgerlig regering, mens jeg var transportminister, investerede mere end nogen sinde i jernbaner og cykelstier, rigtig grøn transportpolitik, og at vi nu kan se i hele landet, at der bliver bygget jernbanestrækninger, cykelstier og alt muligt, som også understøtter klimaet?
Klaus Kjær (DF), 2000-02-22:
Onlinehandel i USA udgør i dag 1,2 pct. af den samlede detailhandel, hvor den i Danmark i dag udgør 0,2 pct. Hertil kommer så, at næsten hele det samlede internetsalg i Norden er sket til hjemmemarkedet eller mellem de øvrige nordiske lande.
Christina Egelund (LA), 2017-10-26:
Altså, i nogle af de politiske regimer, som minder mere om det, Enhedslisten abonnerer på, end det, Liberal Alliance abonnerer på, er der bare rigtig mange dårlige eksempler på, at det går rigtig galt, når man fra statens side vil overregulere eller direkte styre forskellige liberale erhverv.
Mette Frederiksen (S), 2021-01-19:
Men først og fremmest er der en meget, meget stor energi i forhold til at få det til at lykkes, og jeg tror, vi kommer til at se en udvikling af velfærden, som vi herindefra faktisk ikke har evnet at skabe, hvad egentlig ikke er så mærkeligt, for de fleste gode idéer skal vokse op nedefra og ikke modsat.
Per Clausen (EL), 2010-01-12:
Nu har jeg jo fornøjelsen af både at være dyrevelfærdsordfører og EU-ordfører for Enhedslisten, så jeg kan jo angribe spørgsmålet fra alle synsvinkler, og jeg vil da sige, at jeg undertiden også har lidt svært ved at opnå forståelse i Enhedslisten for, hvad der kan være forklaringen på, at det i det danske Folketing indimellem er nemmere at opnå flertal for forbedringer af vilkårene for dyr, end det er at opnå forbedringer af vilkårene for mennesker, særlig hvis disse mennesker ikke oprindelig er født i Danmark.
Tom Behnke (KF), 2009-11-12:
Vi har hørt fra Kriminalforsorgen, at de magter opgaven i øjeblikket, men hvis de ikke magter opgaven, hvis der er problemer, forventer vi, at de henvender sig, på samme måde som andre sektorer har gjort, og efterhånden som de gør det, løser vi problemerne.
Leif Lahn Jensen (S), 2013-02-28:
Hvis vi gør det rigtig godt, hvilket vi forhåbentlig gør – og der er rigtig, rigtig mange her, der støtter den kontanthjælpsreform – så lykkes det rent faktisk på sigt også at tilføre samfundet penge og hermed give mulighed for at bruge de penge til at skabe endnu mere udvikling i samfundet.
Kaj Ikast (KF), 2003-12-11:
yderligere fornyelser, for det skal ikke være for at sætte Folketinget i stå, tværtimod. Jeg synes også, der er noget rigtigt i det der med tirsdagen, at statsministeren kommer her, netop når journalisterne har gennemgået aktuelle spørgsmål med statsministeren oppe i Statsministeriet, og at det er naturligt, at det næste sted, statsministeren taler, er fra denne talerstol.
Charlotte Dyremose (KF), 2015-04-28:
Og der er ingen, der er mere enige end vi Konservative i, at det her er noget, der skal varetages med arbejdsmarkedets parters temmelig tydelige tegn på inddragelse, og det er jo sådan set også derfor, vi ikke foreslår en konkret model, men netop en rapport med bl.a. inddragelse af dem.
Sophie Hæstorp Andersen (S), 2010-02-12:
Der er ingen som helst fordele, siger de mennesker, der arbejder med de mennesker, der kommer i sundhedsrummet, ved, at stofbrugerne skal indtage deres stoffer udendørs, i sidste måned i minus 10 grader, hvor årerne lukker sig sammen og gør det endnu sværere for dem.
Pernille Frahm (SF), 1998-04-02:
Det er nu tredje gang, vi har en førstebehandling af dette lovforslag, og jeg skal derfor henvise til SF's indlæg ved sidste førstebehandling, hvor spørgsmålene om retten til enestue, muligheden for frisk luft, manglende uddannelse af det psykiatriske plejepersonale, skærmende afdelinger for unge, tvangsmedicinering og i øvrigt den skjulte tvang var temaer i debatten.
Dennis Flydtkjær (DF), 2020-04-23:
Jeg er med på, at der skal findes finansiering til nogle af tingene, men hvis man nu tog f.eks. vinafgiften, hvor man i dag har en normal vinafgift, og så er der en tillægsafgift, vil jeg spørge, om SF kunne leve med en model, hvor man jo kunne fjerne tillægsafgiften og så hæve den almindelige vinafgift en smule, så det blev provenuneutralt, men så man sikrede, at der var lige konkurrence mellem de to produkter.
Svend Auken (S), 2003-12-19:
Jeg vil gerne spørge fru Aase D. Madsen: Hvornår før 2002 har Dansk Folkeparti sagt, at man var parat til at stramme beskatningen i Nordsøen? Mig bekendt kom det som en stor glædelig overraskelse for os alle sammen, at man var med
Rikke Hvilshøj (V), 2007-04-17:
Jeg gætter næsten på, at hr. Jørgen Arbo-Bæhr om lidt vil rejse sig op og spørge, hvad jeg mener om socialministerens udtalelser, og jeg vil godt komme det lidt i forkøbet og sige, at jeg er ret sikker på, at hr. Jørgen Arbo-Bæhr var med til det samråd, hvor socialministeren og jeg var der sammen, og hvor vi drøftede det her, og at hr. Jørgen Arbo-Bæhr derfor udmærket godt ved, at den formulering ikke var korrekt, at det var en uheldig formulering.
Karin Nødgaard (DF), 2006-01-24:
Jeg bider også mærke i Dansk Handicapforbund, som i sit høringssvar skriver, at den vigtigste rettighed som patient er retten til at forsøge at blive rask, og at for Handicaprådet er nye og forbedrede behandlingsmetoder ikke en trussel, men et håb.
Lars Løkke Rasmussen (M), 2024-02-06:
Det blev bl.a. materialiseret så sent som i december, hvor Færøernes lagmand mødtes med kommissionsformand Ursula von der Leyen i Bruxelles, hvor lagmandens ønske om et styrket samarbejde med EU generelt samt et konkret ønske om at forbedre adgangen til det europæiske marked for forarbejdede fiskeprodukter blev rejst.
Hans Andersen (V), 2011-12-20:
Jeg kan næsten forstå ud fra det lange svar, at der nok ikke er aftalt noget om en løsning af problemstillingen med deltidsbrandmændene, men nu har hr. Bjarne Laustsen lidt tid her i løbet af aftenen til at få det klaret i, og det kan jo ikke være svært.
Kenneth Fredslund Petersen (DD), 2024-05-08:
Jeg vælger faktisk stadig væk at tro på det gode, altså at man har glemt, at der er busser, som ikke betaler en udligningsafgift, og at man jo ikke en til en kan bruge det faktum, at der er rigtig mange elbusser, der kører i de større byer i dag; det anerkender jeg til fulde.
Leif Mikkelsen (LA), 2012-04-17:
Nu er det så nødvendigt med de her strategiske analyser til 2013, og det undrer mig meget, at ministeren slet ikke i dag nævner trængselsproblemerne i København, som jo var af en så alvorlig karakter, at de der analyser sådan blev kortsluttet i regeringsgrundlaget, hvilket så førte frem til det, der med stor styrke var fremført i hele valgkampen, nemlig en betalingsring, en betalingsmur, eller hvad den nu ellers fik af kære navne, som jo så viste sig at være en fuser eller en dårlig idé, eller hvad det nu var.
Søren Krarup (DF), 2006-01-31:
For os er det ukendt at betragte kvinden som et andenrangsmenneske, og i den kultur, der har været herskende i Danmark og det øvrige Norden i tusind år, har det været en indlysende og grundfæstet opfattelse, at selv om mænd og kvinder har udført forskellige opgaver, har de været ligeværdige personer.
Dennis Flydtkjær (DF), 2019-11-15:
Man nævner det, inden man sådan set kan sige, at der er blevet svindlet med det, og jeg synes, vi skal rose Skattestyrelsen for, at de melder opad i systemet, så man faktisk fanger problemerne, før det bliver til en ny udbytteskatskandale, sager om momssvindel eller andre ting, som kan lede til store økonomiske tab.
Per Stig Møller (KF), 2009-05-07:
Jeg har ikke i de år, jeg har været medlem af Europarådet, fået en opringning fra nogen udenrigsminister om, hvad han syntes jeg skulle stemme - og dengang var det jo altså hr. Niels Helveg Petersen, der var udenrigsminister, og han prøvede ikke at dirigere den danske delegations stemmeafgivning.
Per Ørum Jørgensen (KF), 2005-06-16:
Men jeg vil sige, når jeg hører kommentarerne her til sidst fra hr. Frode Sørensen, at jeg selv bor i en landsby, hvor man har købt den bygning, hvor den lokale købmand hører hjemme, så man ligesom i fællesskab arbejder for at bevare den lokale købmand.
Torsten Schack Pedersen (V), 2006-03-29:
Jeg vil gerne starte med at slå fast, at det fokus, vi har i Venstre, er på den studerende, at det er den studerendes muligheder, der skal forbedres, og så må de danske universiteter sørge for at begå sig, således at det selvfølgelig også er attraktivt at blive i Danmark.
Sofie Carsten Nielsen (RV), 2018-12-14:
Og vi, der har været EU-ordførere i flere omgange eller bare har interesseret os for debatten og har engageret os i det her – og det er på tværs af partier – er blandt de rigtig, rigtig mange, der godt kunne tænke os, at mange flere var engageret i EU-debatten, uanset hvilke holdninger man har, og også, at den er endnu mere åben.
Morten Messerschmidt (DF), 2020-11-04:
For normalt arbejder vi jo med, at regler gælder fremadrettet, men vi vil altså gerne have, at det her også kommer til at gælde for den konkrete sag – en sag, som jeg og flere andre har været oppe i Helsingør for at høre om – sådan at der bliver taget hånd om det og den her voldsperson bliver udsat af sit lejemål, også selv om de regler, ministeren varsler, måske først kommer om en måned eller to.
Ole Stavad (S), 2004-12-09:
Jeg forstår, at man for en fjorten dages tid siden har givet regeringen tilsagn om at medvirke til en selskabsskattenedsættelse, som uden sammenligning vil give den største lettelse til banksektoren, til den finansielle sektor, altså både forsikringsselskaber og banker, med mange hundrede millioner kroner.
Jacob Buksti (S), 1998-06-10:
For Europaudvalget må det imidlertid fortsat gælde, at der skal være lukkethed om mandatgivning til regeringen, og derfor rejser der sig, som også udenrigsministeren var inde på, en række principielle og praktiske problemer, som må afklares, før en endelig løsning kan findes: Skal alle møder i alle folketingsudvalg gøres offentlige, og hvordan skal det i givet fald ske?
Per Clausen (EL), 2005-03-02:
Men alligevel blev jeg sådan en anelse overrasket her for et par dage siden, hvor jeg læste, at da forskningsministeren skulle forklare, hvorfor man var kommet med det her forslag om brugerbetaling for studerende uden for EU, fremgik det, at det var, fordi der var nogle rygter, som handlede om, at der var nogle uddannelser, hvor klasserne blev fyldt op med studerende for at få taxameterpenge.
Poul Erik Dyrlund (S), 1998-05-07:
Jeg vil igen gentage, at de knytter an til de overenskomstbestemmelser, som parterne i forvejen har i deres overenskomster, dvs. knytter an til de aftaler, som parterne i forvejen har indgået på disse områder, for så vidt angår anciennitet inden for forskellige områder.
Bjarne Corydon (S), 2012-03-28:
Jeg synes, der er sammenhænge, hvor man står ved, at man ønsker en helt anden samfundsmodel, og det synes jeg bl.a. hr. Joachim B. Olsen har gjort, og det vil jeg gerne anerkende, for det synes jeg er fair, det er da udmærket, at der er plads til det synspunkt i den politiske debat.
Marcus Knuth (KF), 2021-12-08:
er det: Forslag til vedtagelse »Folketinget konstaterer, at Folketinget ikke på et oplyst grundlag kan lovgive om tildeling af dansk statsborgerskab, som grundloven ellers foreskriver, hvis udlændinge- og integrationsministeren nægter Folketingets Indfødsretsudvalg adgang til relevante oplysninger om personer på lovforslaget vedrørende indfødsrets meddelelse.
Martin Henriksen (DF), 2007-12-06:
Der er mange andre ting, som vi fra Dansk Folkepartis side gerne vil diskutere, bl.a. forholdet mellem erhvervsakademierne og professionshøjskolerne, her tænker jeg bl.a. på udbudsretten til professionsbacheloruddannelsen, som bliver frataget erhvervsakademierne efter 2015.
Johs. Poulsen (RV), 2006-02-07:
Svaret på dansk turismes udfordring er ikke flere analyser, men handling, og vi er i gang med udfasning af passagerafgift, udlægning af sommerhusgrunde, flere midler til en forskningsindsats i landets turisme, 7,5 mio. kr. til en digital danmarksfilm, og dertil kommer de vækstinitiativer, vi diskuterede for lidt siden, nemlig en målrettet indsats for kystturismen og erhvervsturismen samt tiltrækning af kulturelle og sportslige events.
Mette Frederiksen (S), 2015-05-13:
Jeg har lyst til at gentage, hvad jeg sagde lige før: Uagtet hvad der måtte være af politiske interesser i forhold til fejlfinding, så har jeg det sådan, at politiet i Danmark og PET i Danmark fortjener ros for den indsats, der blev lavet i forbindelse med terrorangrebet, og at det, at der pågår så dygtig en efterforskning og så dygtig en politiindsats, givet har reddet os fra en endnu større ulykke end den, der desværre ramte os.
Leila Stockmarr (EL), 2025-01-16:
Derfor vil jeg egentlig også bare gerne kvittere både ordføreren, men egentlig også ministeren for at åbne op for, at vi måske kan se på, hvilke løsninger der kunne være i forhold til at gøre fester i elbusser endnu federe, så vi i hvert fald kan trække i den retning og udvide mulighederne for, at man kan holde fest på andre måder end i stærkt forurenende køretøjer.
Tom Behnke (KF), 2008-02-28:
Der kan jo også komme til at ske overfald, og der kan jo også komme til at ske et røveri eller en anden kriminel handling i en hvilken som helst butik, så selv pølsemanden på Rådhuspladsen skal vel også have videoovervågning, for i den butik kommer der jo også kunder, som kunne finde på at lave noget kriminelt.
Troels Lund Poulsen (V), 2007-10-04:
Men når jeg stillede spørgsmålet, var det sådan set ikke for at stille et polemisk spørgsmål, men man er sammen om den samme vedtagelse og har nogle klare bud, og jeg ved jo, at Det Radikale Venstre før har været meget skeptisk over for de her såkaldte velfærdsrettigheder – det var den tidligere formand for Det Radikale Venstre i hvert fald.
Rasmus Prehn (S), 2008-04-23:
Og der er det så, at jeg synes, ministeren har en opgave i at holde sit Kunstråd i ørerne og i at være sikker på, at når der er tale om regionale midler, noget, der skal sætte fokus på, at vi får en ordentlig regional udvikling, skal det altså også ske fyldest.
Mai Mercado (KF), 2025-05-21:
Hr. Christian Rabjerg Madsen har jo fuldstændig ret i, at Konservative gerne vil træde ud af statsborgerretskonventionen, i øvrigt sammen med resten af blå blok, fordi vi ikke kan vente længere, og fordi man ikke kan blive ved med at stikke danskerne blår i øjnene og sige, at man vil snakke sig til rette.
Brian Mikkelsen (KF), 2009-03-11:
Ud over det har jeg jo ikke nærmere kendskab til sagen, men jeg har selvfølgelig tillid til, at retspræsidenten i Holstebro administrerer arbejdet ved afdelingskontoret i overensstemmelse med forarbejderne til loven, nemlig at vi har et bemandet afdelingskontor i Thisted, som skal varetage mange sager for borgerne.
Jytte Andersen (S), 2003-04-03:
Og det kan engang imellem godt være, at det er teaterforestillinger, som ikke er brede, som ikke er kassesucceser, som ikke samler mange publikummer, men de flytter alligevel og er med til at bidrage til, at vores demokrati udvikler sig, bidrage til, at vores samfund udvikler sig.
Henriette Kjær (KF), 1999-11-30:
Men sådan som jeg har forstået det, gælder det kun privatpraktiserende øre-, næse- og halslæger med ydernumre, og det er et problem, da der er ganske udmærkede ørelæger, der ikke har ydernumre og dermed heller ikke er omfattet af de nye regler i ordningen.
Nikolaj Villumsen (EL), 2017-04-20:
Jeg synes, det er helt tydeligt, at nogle af de stemmer, som kommer fra dele af EU-apparatet, som ligesom går på, at nu skal englænderne straffes hårdt for at have stemt sig ud af EU, er nogle udmeldinger, som på ingen måde er i dansk interesse eller for den sags skyld i hele rigsfællesskabets interesse.
Jeppe Søe (M), 2024-01-18:
Så alt kom omgående på pause, og vores myndigheder gik derefter projekterne grundigt igennem et for et og samkørte med andre landes informationer for at forsøge at kortlægge, hvem der modtager vores støtte og til hvad, budgetter og formål, og Danmark har så nuanceret kunnet åbne dem igen et for et og i øvrigt gladelig kunnet konstatere, at vi ikke har støttet Hamas og terror med én krone, og at vi heller ikke vil gøre det fremover.
Yildiz Akdogan (S), 2010-02-03:
Altså, kunne man måske få ministeren til at sige, at han vil tage fat i kulturministeren, tage fat i undervisningsministeren og sætte sig ned og lave en konkret handlingsplan med, at bibliotekerne skal have mulighed for at få flere pladser, at undervisningsministeren kan bidrage med nogle ting, sådan at det ikke bare bliver en advarsel eller information til ministerens kollegaer, men at han tager sine kollegaer med og formår at lave en konkret handlingsplan for det?
Poul Nielson (S), 1997-11-20:
I den bilaterale bistand er bæredygtig energiforsyning indtil videre valgt som koncentrationssektor i fire lande, og denne ting vil yderligere blive opprioriteret. Vindenergi prioriteres specielt højt i programmet om blandede kreditter. Fælles gennemførelse af projekter landene imellem, såkaldt joint implementation, er et koncept med muligheder, men også forbundet med en række problemer, og det er et af de kontroversielle emner internationalt.
Dorrit Knudsen (S), 2007-04-17:
Grunden til, at jeg spurgte, var jo, at jeg havde brug for at vide, hvilken indflydelse det havde både fiskerimæssigt og miljømæssigt i farvandet specielt omkring Bornholm, hvor både de svenske og finske myndigheder registrerer, at der er en del fiskeredskaber, der flyder rundt.
Pernille Blach Hansen (S), 2005-03-29:
Det her lovforslag er en ret omfattende strukturændring på uddannelsesområdet, og forudsætningen for, at det giver et godt resultat, er jo, at strukturændringen er godt forberedt, og at beslutningsgrundlaget er i orden, så det er fuldstændig klart for alle, hvad ændringerne medfører.
Lars Boje Mathiesen (NB), 2021-04-23:
For det er da et område, hvor Folketinget her pålægger en lang række afgifter, og hvor man siger til virksomhederne, at hvis I går den her vej, så kan I fratrække mere, end hvis I går en anden vej, for de skal ikke skade, og de skal ikke bruge den her form for energi og alt muligt andet.
Karina Adsbøl (DD), 2023-04-11:
Jeg tror ikke, at der er nogen her i Folketinget, der er uenige i, at det ikke handler om antal, men at det handler om, at det er børn, der bliver anbragt på et veldokumenteret grundlag, men også et retssikkerhedsmæssigt grundlag, i forhold til at det jo er noget af det mest indgribende, man kan gøre over for en familie.
Lars Løkke Rasmussen (V), 2011-04-13:
Så det er et vigtigt politisk udspil, og jeg ser meget frem til de forhandlinger, der skal starte på fredag, og vil gerne her udtrykke det håb, at man nu finder ansvarligheden frem, så vi kan få truffet de beslutninger, der gør, at vi kan sikre velfærden i det danske samfund – det danske samfund, som jo ikke er noget perfekt samfund, men som bestemt er et godt samfund.
Lone Dybkjær (RV), 2009-03-12:
Der er i høringssvarene rejst en række spørgsmål, og der er også andre ordførere, der har påpeget, at der er en række spørgsmål, som man skal have svarene på, men da vi regner med, at det bliver nogle svar, som er til at håndtere, regner vi også med, at vi til syvende og sidst kan støtte forslaget.
Bjarne Laustsen (S), 2010-01-13:
Det er faktisk sådan, at 179 mennesker, hvilket svarer til, hvor mange der er herinde i Folketinget, vil arbejde på at få en vederlagsmodel, fordi de synes, at de her deltidsbrandmænd udfører et meget farligt, seriøst og livsvigtigt arbejde, og at det derfor er helt urimeligt, at man behandler dem på den her måde ved at inddrage dem i den her diskussion om, hvorvidt de skal være omfattet af reglerne om supplerende dagpenge.
Ulla Tørnæs (V), 2000-03-14:
Jeg er ikke enig i Jörg Haiders politik, men omvendt må man også forstå, at Jörg Haider jo er demokratisk valgt i Østrig, og det berettiger naturligvis ikke Guterres til at kræve, at østrigerne pludselig stemmer anderledes, end de har gjort hidtil.
Peter Kofod Poulsen (DF), 2017-11-24:
Så mit spørgsmål til ministeren er: Vil det ikke være fornuftigt, al den stund at der er den her tvist mellem eksperterne og man ikke rigtig ved, hvilke konsekvenser det har, så at vende situationen om og sige, at så må udgangspunktet da være, at det her er forbudt, snarere end at udgangspunktet må være, at det er lovligt?
Claus Larsen-Jensen (S), 2003-11-13:
Derfor er der jo arbejdet seriøst med det gennem et stykke tid i Europaudvalget, hvor hr. Keld Albrechtsen har deltaget også på en del af de her områder, og vi er forhåbentlig derhenne, at vi i løbet af et par uger kan være færdige med det samlede kompleks over, hvordan vi i fremtiden ønsker, at vi håndterer europapolitik i Folketinget i alle aspekter.
Lars Løkke Rasmussen (V), 2008-04-23:
Det er vi kommet i mål med med nogle historisk høje lønstigninger, som går til kanten af, hvad der er plads til, men som sikrer, at der er parallelitet i lønudviklingen, og sikrer, at den lønstigning, som man får, også bevarer sin reale værdi og ikke ædes op af inflation eller på sigt sætter sig i lange arbejdsløshedskøer.
Hanne Severinsen (V), 2004-04-13:
Men i øvrigt vil jeg da sige, at det i øjeblikket jo faktisk er tjetjenerne, der udfører noget af statsterroren, idet det jo altså er den nye præsidents håndlangere, som sådan set står for noget af det, som man måske før kunne sige at russerne gjorde.
Kim Christiansen (DF), 2017-01-17:
Nu har Socialdemokratiets ordfører jo redegjort meget grundigt for den her vejudvidelse, men jeg vil da lige til Rasmus Prehns orientering sige, at vi i hvert fald er to partier her i Folketinget, der tænker både vej og bane, så det er jo ikke enten-eller, hvis vi skal sikre den gode mobilitet i hele Danmark, og det skal vi.